சௌபாக்ய குமார் மிசுரா

சௌபாக்ய குமார் மிசுரா (Soubhagya Kumar Misra) என்பவர் இந்தியாவின் ஒடிசா மாநிலத்தைச் சேர்ந்த ஓர் எழுத்தாளரும் கவிஞருமாவார். 1941 ஆம் ஆண்டில் இவர் பிறந்தார். இந்திய சாகித்ய அகாடமியின் தேசிய கடித அகாடமி, 1986 ஆம் ஆண்டில் இவருக்கு சாகித்ய அகாடமி விருதை வழங்கியது.  கங்காதர் தேசிய விருதையும் இவர் 2013 ஆம் ஆண்டில் பெற்றார். இவரது பல கவிதைகள் மத்திய சாகித்ய அகாடமியால் ஆங்கில மொழியில்  மொழிபெயர்க்கப்பட்டுள்ளன.

வாழ்க்கைக் குறிப்பு
இந்தியாவின் ஒடிசா மாநிலம் பெர்காம்பூரில் 1941 ஆம் ஆண்டில் இவர் பிறந்தார். முதுகலை பட்டம்  படித்தார். ஒடிசா சாகித்ய அகாடமி, மத்திய சாகித்ய அகாடமி மற்றும் தேசிய புத்தக அறக்கட்டளையின் ஆலோசனைக் குழுவில் பணியாற்றினார்.

படைப்புகள்
சௌபாக்ய குமார் மிசுரா 17 கவிதைத் தொகுப்புகளை வெளியிட்டுள்ளார். இவரது முதல் கவிதைத் தொகுப்பான ஆத்மனேபாடி 1965 ஆம் ஆண்டில் வெளியிடப்பட்டது. அசமாபிதா, அந்துருசுதுபா, நிசிதா அர்தா, நிர்ச்சன் நகாத்ரா, மதன்யரா சாய், சப்தமா பிருதுபி, சுன்யதாரா சோசா, துலிரா சிங்சனா ஆகியவை இவருடைய மற்ற கவிதைத் தொகுப்புகள் ஆகும்.

விருதுகள்
1986 ஆம் ஆண்டில், இந்தியாவின் தேசிய கடித அகாடமியான சாகித்ய அகாடமி, இவரது கவிதைத் தொகுப்பான துவா சுபர்ணாவுக்காக சாகித்ய அகாடமி விருதை வழங்கியது.  ஒடியா கவிதைக்கு இவர் ஆற்றிய பங்களிப்புக்காக, ஒடிசா சாகித்ய அகாடமி 2019 ஆம் ஆண்டில்  தீபக் மிசுரா நினைவு விருதை வழங்கியது. 2013 ஆம் ஆண்டு கங்காதர் தேசிய விருதையும் இவர் பெற்றார். புகழ்பெற்ற கவிஞர்களான அலி சர்தார் இயாப்ரி (உருது), பிந்தா கரண்டிகர் மற்றும் செயந்த மொகபத்ரா (ஆங்கிலம்), இரமாகாந்த ராது (ஒடியா), கே.எசு. சச்சிதானந்தன் (மலையாளம்) மற்றும் குல்சார் (இந்தி) ஆகியோர் ஏற்கனவே மதிப்புமிக்க கங்காதர் விருதைப் பெற்றவர்கள் ஆவர்.

 புத்தகங்கள் 
சௌபாக்ய குமார் மிசுராவின் கவிதைத் தொகுப்புகள்:
 ஆத்மனேபாடி (1965)
 மத்யபட்லோபி (1970)
 நை பன்காரா (1973)
 அந்த மகுமாச்சி (1977)
 பச்ராயனா (1979)
 துவா சுபர்ணா (1984)
 மணிகர்னிகா (1990)
 அன்யத்ரா (1994)
 சௌபாக்யகுமார் மிசுரா காவ்ய சம்பார்'' தொகுதிகள். I, II, III (1994, 1996, 2009)
 சராசரா (1999)
 உச்சைனி (2005)
 மாட்ராசுபர்சா' (2009)

மேற்கோள்கள்

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:இந்திய எழுத்தாளர்கள்
பகுப்பு:ஒடிசா கவிஞர்கள்
பகுப்பு:சாகித்திய அகாதமி விருது பெற்றோர்